BASES PER A LA CONCESSIÓ D'AJUDES ECONÒMIQUES COMPLEMENTÀRIES A LES QUE S'ESTABLEIXEN EN LA CONVOCATÒRIA DEL BANC DE SANTANDER-UNIVERSITAT D'ALACANT PER A ESTADES D'INVESTIGACIÓ A L'ESTRANGER, PER MOTIUS DE LA COVID-19, DESTINADES A L'OBTENCIÓ DE LA MENCIÓ INTERNACIONAL EN EL TÍTOL DE DOCTORA O DOCTOR PER LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/15495)
  + [Valencià](/va/acuerdo/15907)






Selector de idioma

Leer

* [Español](/es/acuerdo/15660)
* [Valencià](/va/acuerdo/15050)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES PER A LA CONCESSIÓ D'AJUDES ECONÒMIQUES COMPLEMENTÀRIES A LES QUE S'ESTABLEIXEN EN LA CONVOCATÒRIA DEL BANC DE SANTANDER-UNIVERSITAT D'ALACANT PER A ESTADES D'INVESTIGACIÓ A L'ESTRANGER, PER MOTIUS DE LA COVID-19, DESTINADES A L'OBTENCIÓ DE LA MENCIÓ INTERNACIONAL EN EL TÍTOL DE DOCTORA O DOCTOR PER LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
====================================================================================================================================================================================================================================================================================================================================================================================================

Secretaria General

Butlletí Oficial Universitat d'Alacant





BASES PER A LA CONCESSIÓ D'AJUDES ECONÒMIQUES COMPLEMENTÀRIES A LES QUE S'ESTABLEIXEN EN LA CONVOCATÒRIA DEL BANC DE SANTANDER-UNIVERSITAT D'ALACANT PER A ESTADES D'INVESTIGACIÓ A L'ESTRANGER, PER MOTIUS DE LA COVID-19, DESTINADES A L'OBTENCIÓ DE LA MENCIÓ INTERNACIONAL EN EL TÍTOL DE DOCTORA O DOCTOR PER LA UNIVERSITAT D'ALACANT

Data d'aprovació
:   22/07/2021

Data de publicació
:   26/07/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/15392)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/15953)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/15232)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES PER A LA CONCESSIÓ D'AJUDES ECONÒMIQUES COMPLEMENTÀRIES A LES QUE S'ESTABLEIXEN EN LA CONVOCATÒRIA DEL BANC DE SANTANDER-UNIVERSITAT D'ALACANT PER A ESTADES D'INVESTIGACIÓ A L'ESTRANGER, PER MOTIUS DE LA COVID-19, DESTINADES A L'OBTENCIÓ DE LA MENCIÓ INTERNACIONAL EN EL TÍTOL DE DOCTORA O DOCTOR PER LA UNIVERSITAT D'ALACANT&url=https://www.boua.ua.es/va/acuerdo/15578)

**Títol:** BASES PER A LA CONCESSIÓ D'AJUDES ECONÒMIQUES COMPLEMENTÀRIES A LES QUE S'ESTABLEIXEN EN LA CONVOCATÒRIA DEL BANC DE SANTANDER-UNIVERSITAT D'ALACANT PER A ESTADES D'INVESTIGACIÓ A L'ESTRANGER, PER MOTIUS DE LA COVID-19, DESTINADES A L'OBTENCIÓ DE LA MENCIÓ INTERNACIONAL EN EL TÍTOL DE DOCTORA O DOCTOR PER LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 22 de juliol de 2021

BASES PER A LA CONCESSIÓ D'AJUDES ECONÒMIQUES COMPLEMENTÀRIES A LES QUE S'ESTABLEIXEN EN LA CONVOCATÒRIA DEL BANC DE SANTANDER-UNIVERSITAT D'ALACANT PER A ESTADES D'INVESTIGACIÓ A L'ESTRANGER, PER MOTIUS DE LA COVID-19, DESTINADES A L'OBTENCIÓ DE LA MENCIÓ INTERNACIONAL EN EL TÍTOL DE DOCTORA O DOCTOR PER LA UNIVERSITAT D'ALACANT

1. Justificació

Aquesta convocatòria és complementària de la convocatòria Universitat d'Alacant-Banc de Santander, de data 15/03/2021 (BOUA 16/03/2021 i DOGV 23/03/2021), per a estades d'investigació a l'estranger destinades a l'obtenció de la menció internacional en el títol de doctora o doctor per la Universitat d'Alacant, com a resultat de la minoració de la despesa pressupostada en aquesta convocatòria, en haver-se rebut menys sol·licituds de les esperades inicialment. Les despeses que cobreix aquesta convocatòria estan directament vinculades a la convocatòria anteriorment esmentada, i s'han d'ajustar a les normes que es concreten en aquestes bases.

2. Objecte

L'objecte de les ajudes és cobrir determinades despeses derivades de la situació imposada per la COVID-19, concretament aquells destinades a cobrir despeses de PCR i despeses produïdes en concepte d'allotjament/manutenció derivades de quarantenes sanitàries obligatòries imposades per les autoritats del país on les doctorandes o els doctorands facen l'estada d'investigació subvencionada en la convocatòria Universitat d'Alacant-Banc de Santander, de data 15/03/2021 (BOUA 16/03/2021 i DOGV 23/03/2021); d'acord amb les estipulacions determinades en el punt 4.

3. Marc legal i pressupostari

1. El crèdit destinat a aquesta convocatòria s'executarà amb càrrec al pressupost del Vicerectorat d'Investigació de la UA corresponent a l'exercici 2021, clau orgànica: 35948U5761, del pressupost assignat a l'Escola de Doctorat.

2. La dotació màxima que s'assigna és de trenta-quatre mil euros (34.000 €), que queda supeditada a la disponibilitat de liquiditat de la Universitat.

3. El crèdit assignat a aquesta convocatòria és resultat de la minoració de despesa del pressupost que s'estableix en la convocatòria del banc de Santander-Universitat d'Alacant per a estades d'investigació a l'estranger destinades a l'obtenció de la menció internacional en el títol de doctora o doctor per la Universitat d'Alacant, com a conseqüència d'haver-se rebut menys sol·licituds de les previstes.

4. L'assignació establida en aquesta convocatòria no suposa cap augment del crèdit inicial consignat en la clau orgànica determinada en el punt 1.

5. La subvenció assignada s'ajustarà al que disposa la Llei 38/ 2003, de 17 de novembre, General de Subvencions i el Reglament de desenvolupament d'aquesta, aprovat per Reial Decret 887/2006, de 21 de juliol i a les regulacions, requisits i termes establits per les normes de funcionament intern de la UA, a més del que aquesta convocatòria estableix.

6. Aquesta convocatòria compta amb finançament del Banc de Santander, en el marc del conveni signat amb la Universitat d'Alacant, amb data 12 novembre del 2020.

4. Nombre màxim d'ajudes, destinació i condicions

El nombre màxim d'ajudes previstes és de 20. Aquesta quantitat es correspon amb el total de sol·licituds que han obtingut ajuda en la convocatòria Universitat d'Alacant-Banc de Santander, de data 15/03/2021 (BOUA 16/03/2021 i DOGV 23/03/2021), per a estades d'investigació a l'estranger destinades a l'obtenció de la menció internacional en el títol de doctora o doctor per la Universitat d'Alacant.

Les ajudes estan destinades a cobrir les despeses següents:

a) Despeses originades per la realització obligada de PCR

b) Despeses derivats de quarantenes sanitàries obligatòries

Les ajudes de l'apartat b) estan plantejades per a fer front a despeses extraordinàries en concepte d'allotjament/manutenció, degudament justificades, per un import màxim de 150 euros/dia i amb una limitació total de 1.500 euros.

D'acord amb el límit econòmic que s'estableix, la quantitat pressupostada permet atendre el màxim nombre d'ajudes establides.

Tant en el supòsit a) com en el b), és necessari aportar justificació de l'obligatorietat de fer la despesa.

5. Tramitació, valoració i resolució de les ajudes

L'Escola de Doctorat tramitarà les sol·licituds rebudes per ordre de registre d'entrada i comprovarà que es reunisquen els requisits que s'estableixen en aquesta convocatòria.

Una comissió de valoració, nomenada per la rectora, a proposta del vicerector d'Investigació, resoldrà mensualment les sol·licituds rebudes, d'acord amb el que preveuen les bases d'aquesta convocatòria.

La comissió de valoració estarà formada per la coordinadora de Qualitat de l'EDUA, o persona en qui delegue, que actuarà com a presidenta, la directora del Secretariat d'Estructures per a la Investigació, que actuarà com a vocal i, l'administrador de l'EDUA, o persona en qui delegue, que actuarà com a secretari de la comissió. La comissió es regeix per les normes de la Llei 40/15 per als òrgans col·legiats.

Finalitzat el procés de valoració, l'Escola de Doctorat farà les notificacions corresponents a les persones interessades i tramitarà al pagament de les ajudes.

6. Requisits

Ser beneficiària o beneficiari de les ajudes concedides en la convocatòria de l'any 2021 del banc de Santander-Universitat d'Alacant per a estades d'investigació a l'estranger destinades a l'obtenció de la menció internacional en el títol de doctora o doctor per la Universitat d'Alacant (BOUA 16/03/2021).

7. Presentació de sol·licituds

1. El termini per a sol·licitar l'ajuda econòmica per a qualsevol de les despeses determinades en el punt 4, serà de l'1 de setembre del 2021 al 30 d'abril del 2022.

2. Les sol·licituds hauran de fer-se mitjançant instància genèrica, a través d'e-Administració (UACloud).

8. Tramitació de les sol·licituds i publicitat de la convocatòria

1. L'Escola de Doctorat serà l'encarregada de rebre la documentació requerida i també de tramitar el pagament de les quantitats concedides.

2. La convocatòria es publicarà en el BOUA amb caràcter informatiu, prèviament a la publicació de l'extracte d'aquesta en el DOGV.

3. Tota la informació sobre aquesta convocatòria estarà disponible en l'adreça web següent: <https://edua.ua.es/va/informacio/estudiants/beques-i-ajudes/ajudes-banc-santander-ua-mobilitat-2021.html>

9. Obligacions i termini de justificació de la despesa

Per a obtenir l'ajuda econòmica, serà necessari presentar justificació de l'obligatorietat de la despesa realitzada, com també la factura corresponent d'aquesta.

El termini per a presentar la documentació acreditativa de la despesa feta serà de l'1 de setembre del 2021 al 13 de maig del 2022.

D'acord amb la convocatòria de l'any 2021 del Banc de Santander-Universitat d'Alacant per a estades d'investigació a l'estranger destinades a l'obtenció de la menció internacional en el títol de doctora o doctor per la Universitat d'Alacant, es podran presentar factures de la despesa feta en els supòsits que preveu aquesta convocatòria, la data de les quals siga posterior a l'1 de gener del 2021.

10. Protecció de dades

D'acord amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en aquesta.

En el marc dels tractaments esmentats, les vostres dades seran cedides al Grup Santander, excepte obligació legal, amb l'exclusiva finalitat de ser utilitzades en el procés de sol·licituds de les ajudes objecte d'aquesta convocatòria. Us informem que podeu exercir el vostre dret en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>

La informació addicional i detallada sobre Protecció de Dades, els vostres drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>

11. Recursos

Contra la convocatòria, les bases i tots els actes administratius que se'n deriven, que esgoten la via administrativa, podeu interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de la publicació d'aquesta, d'acord amb el que estableixen l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant de les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptador des de l'endemà de les seues publicacions o notificacions. El recurs podrà interposar-se davant de l'òrgan que va dictar l'acte que s'impugna o davant de la rectora com a òrgan competent per a resoldre'l. D'acord amb l'article 122 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, 22 de juliol del 2021

La rectora,

PD de signatura, el vicerector d'Investigació

(Resolució de 22 de desembre del 2020)

Juan Mora Pastor





[Carretera Sant Vicent del Raspeig s/n  
03471 Sant Vicent del Raspeig - Alacant  
 Tel. 42 868 4457 - Fax 86 788 1166](https://www.google.es/maps/@79.438686,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12354&trk=tyah&trkInfo=tarId%4V7243509723562%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)